BLAND งบปี 63/64 พลิกขาดทุน 801.33 ลบ. เหตุรายได้ขายลด-ตั้งสำรองจ่ายคดีฟ้องร้อง
BLAND งบปี 63/64 พลิกขาดทุน 801.33 ลบ. จากปีก่อนกำไร 1.22 พันลบ. เหตุรายได้ขายลด 60%-ตั้งสำรองจ่ายคดีฟ้องร้อง 850 ลบ.
BLAND งบปี 63/64 พลิกขาดทุน 801.33 ลบ. จากปีก่อนกำไร 1.22 พันลบ. เหตุรายได้ขายลด-ตั้งสำรองจ่ายคดีฟ้องร้อง
29 พ.ค. 2564

บริษัท บางกอกแลนด์ จำกัด (มหาชน) หรือ BLAND รายงานผลการดำเนินงานสำหรับงวดปี 2563/2564 สิ้นสุดวันที่ 31 มี.ค.2564 ดังนี้

โดยผลการดำเนินงานงวดดังกล่าวพลิกขาดทุน เนื่องจากบริษัทฯ มีรายได้จากการขาย 1,409 ล้านบาท ลดลง 2,108 ล้านบาท หรือคิดเป็นร้อยละ 59.9 เมื่อเทียบจากช่วงเดียวกันของปีก่อนที่มีรายได้จากการขาย 3,517 ล้านบาท ทั้งนี้เป็นผลมาจากการโอนที่ดินลดลง  1,917 ล้านบาท คอนโดมิเนียมลดลง 125 ล้านบาท ทาวน์เฮ้าส์ลดลง 17 ล้านบาท และมีรายได้ค่าเช่าและค่าบริการลดลง 49 ล้านบาท
รวมทั้งมีการบันทึกสำรองค่าเผื่อความเสียหายสุทธิจากคดีฟ้องร้องเท่ากับ 850 ล้านบาท ในขณะที่ช่วงเดียวกันของปีก่อนไม่มีสำรองค่าเผื่อความเสียหายสุทธิจากคดีฟ้องร้องแต่อย่างใด อย่างไรก็ดี คดีดังกล่าวยังไม่เป็นที่ยุติ บริษัทได้ใช้สิทธิอุธรณ์ตามกระบวนการทางกฎหมายแล้ว โดยปัจจุบันคดีอยู่ในระหว่างการพิจารณาในชั้นอุทธรณ์